

PROJEKTS uz 17.04.2024.

vēlamais datums izskatīšanai: IKSSK 08.05.2024.

domē: 30.05.2024.

sagatavotājs un ziņotājs: Ligita Anspoka

LĒMUMS

Ādažos, Ādažu novadā

2024. gada 30. maijā **Nr.**«DOKREGNUMURS»

**Par 10. klasēm 2024./2025. mācību gadā pašvaldības vispārējās izglītības iestādēs**

Ar Ādažu novada pašvaldības domes 2023. gada 26. jūlija lēmumu Nr. 263 “Par Carnikavas pamatskolas reorganizāciju, dibinot vispārējās vidējās izglītības iestādi – Carnikavas vidusskolu” pašvaldība nolēma reorganizēt Carnikavas pamatskolu (turpmāk – CPS), dibinot vispārējās vidējās izglītības iestādi “Carnikavas vidusskola” un 2024. gada 1. septembrī atvērt Carnikavas vidusskolā 10. klasi.

Ar domes 2023. gada 28. decembra lēmumu Nr. 498 “Par bērnu skaitu izmaiņām Ādažu vidusskolas pirmsskolas grupās” pašvaldība nolēma samazināt bērnu skaitu pirmsskolas izglītības posmā Ādažu vidusskolā (turpmāk – ĀVS) un ar 2024. gada 1. septembri nodrošināt pirmsskolas lietošanā esošu 4 telpu pielāgošanu 5. - 12. klašu mācību procesa nodrošināšanai.

Ādažu vidusskolā no 2022. gada 1. septembra katru mācību gadu tiek uzņemtas trīs 10. klases.

Ar domes 2024. gada 29. februāra lēmumu Nr. 69 “Par 1. klasēm 2024./2025. mācību gadā pašvaldības vispārējās izglītības iestādēs” pašvaldība nolēma ĀVS uzņemt līdz 9 (deviņām) 1. klasēm, ne vairāk kā 27 izglītojamie klasē, un CPS līdz 5 (piecām) 1. klasēm, ne vairāk kā 24 izglītojamie klasē.

Saskaņā ar minēto skolu sniegto informāciju, Carnikavas pamatskola 2024./2025. mācību gadā var uzņemt 48 izglītojamos 2 (divas) 10. klases (24 izglītojamie katrā), un Ādažu vidusskola - 75 izglītojamos 3 (trīs) 10. klases (25 izglītojamie katrā).

Izglītības likuma 17. panta pirmajā daļā noteikts, ka pašvaldības pienākums ir nodrošināt jauniešiem iespēju iegūt vidējo izglītību.

Vispārējās izglītības likuma 41. panta otrajā daļā noteikts, ka Vispārējās vidējās izglītības iestāde ar dibinātāja atļauju var noteikt uzņemšanas kritērijus.

Saskaņā ar pašvaldības rīcībā esošiem datiem (apskatīti Valsts izglītības informācijas sistēmas datu bāzē 17.04.2024.) un domes pieņemtajiem lēmumiem, turpmākajos gados var prognozēt skolēnu iespējamo skaitu un telpu noslogojumu:

|  |  |  |
| --- | --- | --- |
| Mācību gads | **ĀVS** | **CPS** |
| **Ādaži, Attekas iela 16** | **Ādaži, Gaujas iela 30** |
| Mācību telpu platība, m2 | Izglītojamo skaita prognoze | Platība uz vienu izglītojamo, m2 | Mācību telpu platība, m2 | Izglītojamo skaita prognoze | Platība uz vienu izglītojamo, m2 | Mācību telpu platība, m2 | Izglītojamo skaita prognoze | Platība uz vienu izglītojamo, m2 |
| 2023./2024. | 2537 | 915 | **2.8** | 2841 | 1089 | **2.6** | 2578 | 576 | 4.5 |
| 2024./2025.  | 2537 | 950 | **2.7** | 3062\* | 1133 | **2.7** | 2578 | 692 | 3.7 |
| 2025./2026.  | 2537 | 989 | **2.6** | 3351\* | 1195 | **2.8** | 2578 | 812 | 3.2 |
| 2026./2027.  | 2537 | 1022 | **2.5** | 3351\* | 1250 | **2.7** | 2578 | 913 | 2.8 |
| 2027./2028.  | 2537 | 1053 | **2.4** | 3351\* | 1317 | **2.5** | 2578 | 957 | 2.7 |

*\*Platības palielinājums, ja ĀVS telpās pakāpeniski samazinās PII bērnu skaitu*

Ministru kabineta 2002. gada 27. decembra noteikumu Nr. 610 "Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas" 24.1. punktā noteikts, ka minimālā mācību telpa viena izglītojamā vietai ir 2 m2.

Pamatojoties uz Pašvaldību likuma 4. panta pirmās daļas 4. punktu un Izglītības likuma 17. panta pirmo daļu, kā arī Izglītības, kultūras, sporta un sociālās komitejas 08.05.2024. atzinumu, Ādažu novada pašvaldības dome

**NOLEMJ:**

1. Sākot ar 2024./2025. mācību gadā uzņemt:
	1. Ādažu vidusskolā - līdz 3 (trīs) 10. klasēm, ne vairāk kā 25 izglītojamie klasē;
	2. Carnikavas pamatskolā - līdz 2 (divām) 10. klasēm, ne vairāk kā 24 izglītojamie klasē.
2. Carnikavas pamatskolas un Ādažu vidusskolas direktoriem organizēt lēmuma izpildi, ar iekšējiem noteikumiem nosakot uzņemšanas kārtību 10. klasēs. Noteikumu projektus saskaņot ar pašvaldības Centrālās pārvaldes Izglītības un jaunatnes nodaļu.
3. Izglītības un jaunatnes nodaļai kontrolēt lēmuma izpildi.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

@ IJN, ĀVS, CPS, FIN, CKS

L.Anspoka, 26544669